Tesla bekræfter trådløs opladning

Går det som Tesla håber, behøver du ikke at sætte laderen i stikket, når du parkerer elbilen i garagen. Den lader nemlig trådløst. Der har længe været spekulationer om at Tesla har trådløs opladning i sigtekornet, men nu er det blevet bekræftet.

Afsløring kom fra virksomhedens designchef, Franz von Holzhausen, i programmet Jay Lenos Garage.

– Vi arbejder med induktiv opladning, så du ikke engang behøver at tilslutte noget, når du oplader. Man kører bare hen over enheden, og den begynder at lade op, siger Franz von Holzhausen.

Programmet kan ses her:

Så sent som i sommer opkøbte Tesla selskabet Wiferion. Et selskab, der netop har specialiseret sig i trådløse ladeløsninger. Blandt sine produkter fremviser Wiferion i dag teknologier til trådløs opladning af lagerrobotter og logistikflows uden kabler. At teknologien også kan finde vej ind i Teslas fremtidige elbiler er tydeligvis ikke en fjern tanke.

Også Volvo arbejder på trådløs opladning af elbiler. Sidste år startede de et storstilet forsøg i Göteborg, hvor taxaselskabet Cabonline kan oplade deres biler trådløst på udvalgte parkeringspladser.

En af udfordringer ved trådløs opladning generelt er et stort energitab. Men ifølge WiTricity, en førende udbyder, opnår deres trådløse elbilopladere 90-93 procent effektivitet. De har en ladeeffekt på mellem 3,6 og 22 kW – altså optimalt mere end de fleste kablede hjemmeladere.

Illustration fra WiTricity.

Tesla bekræfter trådløs opladning